Grønn+suppe

Ingredienser:
EGGEKREM: 1 liter matfløte 5 dl kremfløte 1 kanelstang 1 ss sitronskall, revet 7 hele egg, pluss 6 eggeplommer 250 g sukker ¼ ts nyrevet muskatnøtt 1 ts vaniljeessens SUKKERBRØD: 6 egg 250 g sukker en klype salt 75 g hvetemel, siktet 50 g skåldede mandler, ristet og finmalt ¼ ts mandelessens 2 ss sitronskall, revet

Tilberedning:
I Minho serveres denne desserten vanligvis i julen, og enkelte gir den et mer festpreget utseende ved å pynte den med fargerike kandiserte frukter eller grovhakkede nøtter. Begynn med eggekremen: Varm matfløte og kremfløte i en kjele på middels varme til det kommer små bobler langs kanten av kjelen. Ta kjelen av varmen og ha i kanelstang og sitronskall. La det trekke i 2 timer. Pisk de hele eggene i en bolle sammen med eggeplommer, sukker, muskatnøtt og vanilje. Hell fløten gjennom en sil ned i bollen med eggeblandingen. Bland godt sammen. Sukkerbrød: Smør en langpanne på 25 x 40 cm. Legg bakepapir i pannen og smør papiret også. Visp sammen egg, sukker og salt i en ildfast bolle. Sett bollen i så vidt kokende vannbad. Pass på at bunnen ikke kommer i direkte kontakt med vannet, og visp til blandingen er varm og sukkeret oppløst. Ta bollen opp av vannbadet og fortsett piskingen med håndmikser på høy hastighet, til blandingen er meget tykk og drypp fra vispene som løftes opp, danner et bredt bånd som flater ut meget langsomt. Sikt mel og malte mandler over eggene. Bruk en slikkepott og vend det forsiktig inn sammen med mandelessens og sitronskall. Hell røren i den smurte formen, og glatt til overflaten. Stek sukkerbrødet ved 165 C i 10-15 minutter, til det ikke henger noe fast på en prøvenål du stikker ned i midten og overflaten føles elastisk å ta på. Ta kaken ut av ovnen og la den avkjøles i formen på en rist i ca 5 minutter. Før en kniv langs kanten av formen slik at kaken løsner. Deretter hvelver du kaken på risten. Ta bort bakepapiret og la kaken bli helt kald. Smør en 2 liters suffléform med 7 ½ cm høye kanter. Del kaken i tynne skiver eller terninger på 2-3 cm og fordel dem i den smurte formen, slik at bunnen er helt dekket. Hell eggekremen over kaken, slik at formen blir fylt. Kakebitene vil nå flyte opp. Sett formen i en langpanne og fyll med varmt vann, slik at det rekker ¾ opp på formen. Stek ved 180 C i ca 40 minutter, til det ikke henger noe fast på en spiss kniv du stikker ned i midten. Desserten skal fortsatt disse litt når du beveger på fatet. La den avkjøles i 45 minutter før servering.

Tilbake til hovedsiden